Afrika Pearl Guesthouse | LekkeSlaap
Afrika Pearl Guesthouse: Hooffoto's
Afrika Pearl Guesthouse: Die Pêrel
Afrika Pearl Guesthouse: Granite Grey
Adres: Patriotstraat 20, Paarl, 7646, Wes-Kaap
Afrika Pearl is in die middel van die Paarl geleë, net 60 km van Kaapstad af. Daar is pragtige eenhede met uitsigte oor die tuin, swembad en Paarlberg.
Die gastehuis bied verskeie lieflike eenhede. Die selfsorg-eenheid, Granite Grey, het 'n privaat tuin, privaat ingang en onderdakstoep. Die Patriot, Tranquillity en Die Pêrel is by die hoofhuis geleë en het direkte toegang tot 'n tradisionele stoep wat na die tuin en swembad lei. Elke kamer beskik oor 'n TV met DStv, WiFi, 'n kluis vir kosbare besittings, lugversorging, verwarmers en 'n elektriese kombers. Rook is verbode in die eenhede en elkeen het sy eie ingang.
Die selfsorg-eenheid, Granite Grey, bied slaapplek aan 2 gaste en het 'n kombuisie wat toegerus is met 'n tweeplaatstoof, oondjie, yskas en al die nodige kookgereedskap. Die eenheid het ook 'n privaat tuin en braaigeriewe. 'n Kampbed of bababed is beskikbaar en moet vooraf gereël word.
Die Die Patriot en Tranquillity bied slaapplek aan 2 gaste en die kamers het elkeen 'n klein sitarea, lugversorging, warm komberse vir die winter, 'n kluis, TV, tee- en koffiemaakgeriewe en 'n yskas. Die eenhede bied ook elkeen toegang tot 'n onderdakstoep met 'n tuin-uitsig en swembad. Handdoeke is beskikbaar vir swem. 'n Kampbed of bababed kan ook gereël word.
Die Pêrel het 2 driekwartbeddens, tee- en koffiemaakgeriewe, 'n yskas, kluis, warm komberse vir die winter, lugversorging, 'n TV en WiFi.
Ontbyt kan met aankoms gereël word teen R100 per persoon. Aandetes is op versoek beskikbaar en moet asseblief ook met aankoms gereël word.
Verskeie restaurante soos Backs en Kikka en winkels is loopafstand vanaf die gastehuis en die Paarl word omring deur wynplase en besienswaardighede, sodat geeneen wat hier tuisgaan 'n oomblik verveeld sal wees nie.
Afrika Pearl Gastehuis is ideaal geleë in die Kaapse Wynlande met verskeie troulokale binne 'n 10 kilometer-radius. Verskeie maatskappye is beskikbaar vir vervoer na en vanaf funksielokale. Voornemende bruide is meer as welkom om 'n afspraak te maak vir besigtiging.
Ongelukkig word troeteldiere nie toegelaat nie. Kinders is welkom en daar is 'n kampbed beskikbaar vir die Granite Grey, Tranquility en Patriot Kamers.
5 uit 5van 11 resensies vir Afrika Pearl Guesthouse
Patriotstraat 20, Paarl, 7646, Wes-Kaap
Gaste dink Afrika Pearl Guesthouse het 'n uitstekende ligging
https://travelground.imgix.net/AAEAAQAAAAAAAAAAAAAAJGFlNWQyZWM1LTIxMjItNDZhMS04NGI0LTlkOTZkMGVhNGUzMA?w=1440&h=960&fit=crop&auto=format Vanaf R1 000 per nag (plek vir 2) 11 5 1 5 20 Patriot Street Paarl 7646 Wes-Kaap 086 999 0018 15:00-18:00 10:00 -33.741610593069 18.966078758212